# 30 14 септ. 2019, 11:06 ч.
Цитат на: Kazmii в чт, 12 сеп 2019, 22:21
Аз имам този - https://www.technopolis.bg/bg/Fotoaparati-za-momentni-snimki/Fot … 90-BLACK/p/390627 .
Порадвах му се няколко дена и сега го използвам много рядко. Както каза съфорумката по-нагоре, най-подходящ е за снимане с приятели за спомен. но аз пак си предпочитам с телефон или фотоапарат и след това да ги изкарам. Хартията за фотоапарата я поръчвам от алиекспрес, мисля, че излизаше на половина по-евтино.
# 31 15 септ. 2019, 17:37 ч.
Аз силно се надявам да не се събираме на Коледа и да си бъдем само тесния семеен състав. Ако е така, подарък получава само детето.
Финансово ми е много трудно. Идеи също трудно ми идват. В най-общия случай давам малко пари вместо подарък да си купят каквото искат. Но в такъв случай има риск да ги похарчат за друго, не за подарък. Затова се е случвало да купя ваучери за ДМ или Лилли, защото козметика всеки ползва и ще могат да си изберат нещо по свой вкус.
# 32 15 септ. 2019, 20:36 ч.
Аз пък идеи имам, ама съм втора година майчинство
Затва се надявам и тая година (Дай, Боже!) да мина с някоя ехографска снимка
За мен Коледа е най-хубавият и светъл празник и го чакам с нетърпение. Винаги имаме елха и подаръци, сега създавам този уют и с моето семейство в моя дом. Когато е снежно, е направо вълшебно, грабвам найлона и... Сега ще купувам шейна, де Дано всички успеем да сгреем възможно най-много сърца на тази Коледа
# 33 16 септ. 2019, 10:30 ч.
Ще ми бъде приятно да следя и да си предаваме взаимно добро настроение
Харесвам индивидуални подаръци - нещо гравирано/бродирано, само за получателя си. Разбира се, няма как всеки път, но ако успееш да подариш нещо според хоби или интереси, показва индивидуален подход и старание. И... все по-трудно измислям нещо За ръчно изработени подаръци също съм за, но съм толкова "сръчна", че 100 про, ще ме питат какво е.
# 34 16 септ. 2019, 11:28 ч.
За любимия ще е почивка за нас двамата 2-3 нощувки, а за родителите ми нещо специално изработено за тях, но още не съм го измислила точно какво да е ..
# 35 16 септ. 2019, 11:34 ч.
Моля, споделете какви конкретни подаръци изработвате ръчно сами! Няколко човека вече го споменават. Аз не съм никак сръчна и едва ли бих се справила, но може пък и да опитам - току-виж съм се изненадала. А и идеите ще са полезни на някого със сигурност.
# 36 16 септ. 2019, 13:01 ч.
Здравейте, обичам да измислям подаръци и по-долу ще споделя няколко от последните две години за Коледа:
за дъщеря ми - селфи стик, светещ глобус, козметика, китара, слушалки, сребърна гривна
за сестра ми - кутия с добавки - витамини, масла и кремове от iHerb, хавлия/халат/ за баня, шал, пантофи
за приятелки - биствити в буркан /суха смес готова за коледни сладки в красив, стъклен буркан с украса/, придружен със забавно стихче с инструкции за приготвяне на сладките от буркана и пак буркан, пълен с дребна козметика и бонбони, придружен със забавно стихче
Последна редакция: пн, 16 сеп 2019, 13:07 от Accord m
# 37 16 септ. 2019, 22:30 ч.
Миналата година бяхме само 4-мата, ние с децата. Супер беше, можахме да се "съсредоточим" върху семейството си, духа на Коледа... На ММ подарих кутия ръчно правени шоколадови бонбони от "Модика" (фен е на шоколада по принцип), той на мен козметика.
Децата, обаче, получиха прекалено много играчки, книги, неща. Под 5-годишна възраст са, та мисля тази година да обърна малко нещата - ще вложа средства в нова, по-богата украса за дома, а за децата - по 1 бр играчка (когато имат по-малко неща, се съсредоточават и играят с тях). И без това скоро след празниците и двамата са рожденици
Една идея, която миналата година проработи - от сега започвам с продажбата на разни непотребни за семейството ни предмети в ОЛХ (бебешко легло, конвектор, дрехи, книги) и парите заделям за фонд "Коледа" - украса и подаръци. Миналата година доста помогнах на семейния бюджет по този начин.
# 38 17 септ. 2019, 15:33 ч.
Цитат на: pandachina в пн, 16 сеп 2019, 11:34
По- късно ще пусна линк. Правя бродирани играчки за елха, други за елха ушити, кукли, играчки от текстил, пачуърк, арт подвързии за книги, чанти и какво ли не.
# 39 19 септ. 2019, 11:48 ч.
И тази година за родата и по-близките приятели ще правя кутии с домашни коледни сладки и бонбони.
За подаръците... много ми е трудно и още по-лошото е, че забравям какво съм подарила миналата Коледа и има голям риск от повторение
На прима виста: албуми за снимки, тематични пуловери, на бабите календар + домашни чехли..
Фотоапаратът за моментни снимки е интересна идея, ма много скъп, бе..
# 40 19 септ. 2019, 12:02 ч.
Цитат на: Mирa в чт, 19 сеп 2019, 11:48
И мен ме спира цената! Ако знам,че девойката ще го ползва - ще дам парите. Макар,че с тея телефони с хубави камери...
# 41 19 септ. 2019, 21:26 ч.
Идейка от мен - тематични тениски за цялото семейство - има комплекти, може и сам да си ги поръчаш, има и комплекти. Виждала съм също комплекти чорапи, коледни пуловери, има готини идейки.
# 42 20 септ. 2019, 09:03 ч.
За колегите в офиса, тази година мисля да им направя бурканчета със бисквитки.
# 43 25 септ. 2019, 15:05 ч.
На съпругът ми ще подаря халат за баня, а аз искам прахосмукачка робот. На децата почти на 17 и на 11 и половина още не съм измислила.
Миналата година им подарих на малкия - бинокъл, светеща блутут колонка и селфи стик, а на големия пари в брой. Тази година искам и на двамата да има подаръци. На родителите ми ще е мелничка за сол и пипер.
Това са ми идеите за сега, но още нищо не съм купувала. Може да си открадна някоя идея от тук...
# 44 26 септ. 2019, 10:48 ч.
Аз за сега май съм решила само за колегите какво ще е. Мисля да им поръчам дървени книгоразделители за книги. Надявам се да им харесат.